ai4bharat/Pralekha huggingface dataset:
મંત્રીમંડળ
મંત્રીમંડળે ભારત અને મ્યાનમાર વચ્ચે ગેરકાયદે માનવ તસ્કરીના નિવારણ માટે દ્વિપક્ષીય સહકાર મુદ્દે MoUને મંજૂરી આપી
પ્રધાનમંત્રી શ્રી નરેન્દ્ર મોદીની અધ્યક્ષતા હેઠળની મંત્રીમંડળે ભારત અને મ્યાનમાર વચ્ચે ગેરકાયદે માનવ તસ્કરીના નિવારણ; ગેરકાયદે હેરફેર પીડિતના બચાવ, સ્વદેશ પ્રત્યાર્પણ અને તેના પુનઃએકીકરણને લગતા દ્વિપક્ષીય સહકારના સમજૂતી કરાર ને મંજૂરી આપી છે.
આ MoUના મુખ્ય હેતુઓ નીચે પ્રમાણે છેઃ
- બંને દેશો વચ્ચે મૈત્રીના જોડાણને વધારે મજબૂત બનાવવું અને માણસોની ગેરકાયદે હેરફેર અથવા તો તસ્કરી નિવારણ, બચાવ, પીડિતને શોધી કાઢવા અને તેમને સ્વદેશમાં પ્રત્યાર્પિત કરવાના મુદ્દે દ્વિપક્ષીય સહકાર વધારવો.
- તમામ પ્રકારની માનવ તસ્કરી કે હેરફેરને નિવારવા અને હેરફેરના પીડિતની સુરક્ષા અને તેમને સહાયતા કરવાનો પારસ્પરિક સહકાર વધુ મજબૂત બનાવવો.
- આવી રીતે ગેરકાયદે હેરફેર કરનારા તત્વો અને બંને દેશોમાં રહેલી સંગઠિત અપરાધોની સિન્ડિકેટ વિરુદ્ધની તપાસને ઝડપી બનાવી તેમને સજા થાય તે સુનિશ્ચિત કરવું.
- માનવ તસ્કરી નિવારવા માટે ઇમિગ્રેશન અને સરહદી નિયંત્રણ સહકારને મજબૂત બનાવવો અને સાથે જ સંબંધિત મંત્રાલયો તેમજ સંગઠનો સાથે રણનીતિઓને અમલમાં મુકવી.
- માણસોની ગેરકાયદે તસ્કરી નિવારવા માટે વર્કિંગ ગ્રૂપ્સ/ટાસ્ક ફોર્સની સ્થાપના કરવી
- માણસોની ગેરકાયદે તસ્કરીમાં પ્રવૃત ગુનેગારો અને આવી ગેરકાયદેસર હેરફેરના પીડિતોનો ડેટા તૈયાર કરવો અને તેનું સુરક્ષિત અને ગુપ્ત રીતે આદાનપ્રદાન કરવું તેમજ ભારત અને મ્યાનમારના નિર્ધારિત ફોકલ પોઇન્ટ્સ પર માહિતીને ઉપલબ્ધ કરાવવી.
- બંને દેશોની સંબંધિત એજન્સીઓ માટે ક્ષમતા નિર્માણ કાર્યક્રમ
- ગેરકાયદે માનવ તસ્કરીના પીડિતોનો બચાવ, તેમને શોધી કાઢવા, તેમના દેશ પ્રત્યાર્પિત કરવા અને તેમના પુનઃએકીકરણ માટે આદર્શ સંચાલન પ્રક્રિયા તૈયાર કરી તેનો સ્વીકાર કરવો.
પૃષ્ઠભૂમિ:
માણસોની ગેરકાયદે તસ્કરીના રાષ્ટ્રીય અને આંતરરાષ્ટ્રીય બંને પ્રકારના પરિણામો અને અસર હોય છે. માણસોની તસ્કરીની જટીલ પ્રક્રિયા છે, ક્ષેત્રીય અને આંતરરાષ્ટ્રીય સ્તરે તેનો મુકાબલો કરીને તેનું નિરાકરણ લાવવા માટે બહુઆયામી રણનીતિની માંગી લે છે. તે વૈશ્વિક સ્તરે પ્રવર્તમાન હોવાની બાબતને ધ્યાનમાં લેતા માણસોની ગેરકાયદે હેરફેરને નિયંત્રણમાં લેવા માટે આંતરરાષ્ટ્રીય સહકાર અને સહયોગ અત્યંત જરૂરી છે.
ભારત અને મ્યાનમારની સરહદ નિયંત્રણ એજન્સીઓ વચ્ચે સંવાદની સીધી ચેનલ પ્રસ્થાપિત થવા બંને દેશો વચ્ચે સહકાર મજબૂત બનીએ, આ સંવાદથી માણસોની તસ્કરીની સમસ્યાનો પ્રતિકાર કરવાની દિશામાં મદદ મળશે, ઉપરાંત સરહદ પાર ક્ષેત્રિય સહકારને પ્રોત્સાહન આપવામાં એક અસરકારક સાધન સાબિત થઈ શકે છે.
DK/DS/GP/RP
(Visitor Counter : 176
પ્રધાનમંત્રીનું કાર્યાલય
77મા સ્વતંત્રતા દિવસની પૂર્વ સંધ્યાએ રાષ્ટ્રપતિનું સંબોધન આવનાર સમયમાં સર્વાંગી પ્રગતિનું વિઝન રજૂ કરે છે: પ્રધાનમંત્રી
પ્રધાનમંત્રી શ્રી નરેન્દ્ર મોદીએ 77મા સ્વતંત્રતા દિવસની પૂર્વ સંધ્યાએ રાષ્ટ્રપતિ શ્રીમતી દ્રૌપદી મુર્મુનું રાષ્ટ્રને સંબોધન શેર કર્યું છે.
એક ટ્વીટમાં, પીએમએ કહ્યું;
"રાષ્ટ્રપતિજીનું એક ખૂબ જ પ્રેરણાદાયી સંબોધન, જે ભારતના વિકાસલક્ષી પગલાંની રૂપરેખા આપે છે અને આવનારા સમયમાં સર્વાંગી પ્રગતિ માટેનું વિઝન રજૂ કરે છે."
CB/GP/NP
સોશિયલ મીડિયા પર અમને ફોલો કરો : @PIBAhmedabad /pibahmedabad1964 /pibahmedabad pibahmedabad1964[at]gmail[dot]com
(
પ્રધાનમંત્રીનું કાર્યાલય
પ્રધાનમંત્રીની અધ્યક્ષતામાં કોવિડ-19 સામે સંશોધન અને રસી વિકાસ ઇકોસિસ્ટમ સંદર્ભે સમીક્ષા બેઠક યોજાઇ
પ્રધાનમંત્રી નરેન્દ્ર મોદીની અધ્યક્ષતામાં કોવિડ-19 મહામારી સામે લડવા માટે સંશોધન અને રસી વિકાસ ઇકોસિસ્ટમ સંદર્ભે એક સમીક્ષા બેઠકનું આયોજન કરવામાં આવ્યું હતું જેમાં પરીક્ષણની ટેકનોલોજી, સંપર્ક ટ્રેસિંગ, દવાઓ અને ઉપચારો વગેરે પણ સમાવી લેવામાં આવ્યા હતા.
આ બેઠકમાં કેન્દ્રીય આરોગ્ય મંત્રી શ્રી હર્ષવર્ધન; નિતિ આયોગના સભ્ય ; અગ્ર વૈજ્ઞાનિક સલાહકાર; વરિષ્ઠ વૈજ્ઞાનિકો અને અન્ય અધિકારીઓ ઉપસ્થિત રહ્યાં હતા.
પ્રધાનમંત્રીએ ભારતીય રસી વિકાસકારો અને ઉત્પાદકોએ કોવિડ-19 પડકારનો સામનો કરવા માટે કરેલા પ્રયાસોની પ્રશંસા કરી હતી અને તમામ પ્રકારના આવા પ્રયાસોમાં સુવિધા અને સહકાર આપવા માટે સરકાર પ્રતિબદ્ધ હોવાનું જણાવ્યું હતું.
પ્રધાનમંત્રીએ જણાવ્યું હતું કે, નિયમનકારી સુધારા એક ગતિશીલ પ્રક્રિયા હતી અને નિયમનકારો દ્વારા દરેક વર્તમાન તેમજ ઉભરતા ક્ષેત્રોમાં નિષ્ણાંતોનો ઉપયોગ સક્રિયપણે થવો જોઇએ કારણ કે સંખ્યાબંધ નવા અભિગમોનો ઉદય થયો છે.
પ્રધાનમંત્રીએ રસીના વ્યાપક વિતરણ અને ડિલિવરીના વ્યવસ્થાતંત્ર માટે આરોગ્ય મંત્રાલય દ્વારા કરવામાં આવેલી તૈયારીઓની માહિતી મેળવી હતી. આમાં પૂરતા પ્રમાણમાં ખરીદી અને જથ્થાબંધ સ્ટોકને સાચવવા માટેની ટેકનોલોજી, વિતરણ માટે નાની શીશીઓ ભરવાની વ્યવસ્થા અને કાર્યદક્ષ રીતે ડિલિવરી જેવા વિવિધ પરિબળોની માહિતી મેળવી હતી.
પ્રધાનમંત્રીએ નિર્દેશો આપ્યા હતા કે, સીરો-સર્વે અને પરીક્ષણ બંનેમાં વધારો કરવાની જરૂર છે. તેમણે કહ્યું કે, નિયમિત ધોરણે, ઝડપથી અને ખર્ચ વગર પરીક્ષણ થાય તેવી સુવિધા તમામ લોકોને વહેલામાં વહેલી તકે ઉપલબ્ધ થવી જોઇએ.
પ્રધાનમંત્રીએ પરંપરાગત તબીબી સારવારોના નિરંતર અને સઘન વૈજ્ઞાનિક પરીક્ષણ અને માન્યતાની જરૂરિયાત પર પણ વિશેષ ભાર મૂક્યો હતો. તેમણે મુશ્કેલીના આ સમયમાં આયુષ મંત્રાલય દ્વારા હાથ ધરવામાં આવેલા પુરાવા આધારિત સંશોધન અને ભરોસાપાત્ર ઉકેલો પૂરા પાડવા માટે કરવામાં આવેલા પ્રયાસોને બિરદાવ્યા હતા.
પ્રધાનમંત્રીએ પુનરુચ્ચાર કર્યો હતો કે, દેશ પરીક્ષણ, રસી અને દવાઓ માટે માત્ર ભારતમાં જ નહીં પરંતુ આખી દુનિયામાં સસ્તી, સરળતાથી ઉપલબ્ધ અને વધારી શકાય તેવા ઉકેલો પૂરાં પાડવા માટે સંકલ્પબદ્ધ છે.
પ્રધાનમંત્રીએ આ મહામારી સામે એકધારી સતર્કતા અને ખૂબ જ ઉચ્ચ પ્રમાણમાં પૂર્વતૈયારીઓ માટે આહ્વાન કર્યું હતું.
(
પ્રધાનમંત્રીનું કાર્યાલય
પ્રધાનમંત્રીએ 'કારગીલ વિજય દિવસ'પર દેશના વીર જવાનોને નમન કર્યા
પ્રધાનમંત્રી શ્રી નરેન્દ્ર મોદીએ 'કારગીલ વિજય દિવસ'પર દેશના વીર જવાનોને નમન કર્યા.
પ્રધાનમંત્રીએ કહ્યું "કારગીલ વિજય દિવસ આપણને આપણા વીર જવાનોના અદમ્ય પરાક્રમ અને દ્રઢસંકલ્પની યાદ અપાવે છે, જેમણે વર્ષ 1999માં માતૃભૂમિનું દ્રઢતાપૂર્વક રક્ષણ કર્યું. તેમની વીરતા વર્તમાન પેઢીની સાથે સાથે આવનાર પેઢીઓને પણ નિરંતર પ્રેરણા આપતી રહેશે."
(
આવાસ અને ગરીબી ઉન્મૂલન મંત્રાલય
આગ્રા સ્માર્ટ સિટી જીઆઈએસ ડેશબોર્ડનો ઉપયોગ કરીને કોવિડ-19 હોટસ્પોટ પર દેખરેખ રાખી રહ્યું છે
આગ્રા સ્માર્ટ સિટીએ એક જીઆઈએસ ડેશબોર્ડ બનાવ્યું છે, જેથી જુદા જુદા હોટસ્પોટ્સ, હીટ મેપ, પોઝીટીવ અને સાજા થવાના કેસો વગેરેની જાણકારી પ્રાપ્ત કરી શકાય તેમ છે. ડેશબોર્ડને દૈનિક ધોરણે અપડેટ કરવામાં આવે છે અને નીચે આપેલ લીંકથી ડેશબોર્ડને જોઈ શકાય છે:
http://covid.sgligis.com/agra
આ ડેશબોર્ડ આઈજીઆઈએસ પ્લેટફોર્મ પર વિકસિત કરવામાં આવ્યું છે કે જે એક સ્વદેશી ટેકનોલોજી છે. તેમાં જીઆઈએસ, ઈમેજ પ્રોસેસિંગ, ફોટોગ્રાફી અને સીએડીને એક સાથે અને એક જ પ્લેટફોર્મ પર રાખવાની તેમજ ઉપયોગ કરવાની સુવિધા છે. આ પ્લેટફોર્મ કૃષિ, સંરક્ષણ, વનીકરણ, આપત્તિ વ્યવસ્થાપન, ભૂમિ માહિતી, ખોદકામ, વિદ્યુત, સ્માર્ટ સિટી, શહેરી વ્યવસ્થાપન અને સ્થાન તેમજ ઉપયોગીતા પર આધારિત સેવા ક્ષેત્રો સાથે સંકળાયેલ સમાધાનોને પણ પુરા કરવામાં સમર્થ છે.
ડેશબોર્ડને કેટલીક ખાસ વિશેષતાઓ નીચે મુજબ છે:
હીપ મેપિંગ, તારીખ અને ઝોનના આધાર પર વિશ્લેષણ, ચેપ/ રોગમુક્ત થવાને લગતા પ્રવાહો
GP/DS
(
પ્રધાનમંત્રીનું કાર્યાલય
પ્રધાનમંત્રીએ કટોકટીનો પ્રતિકાર કરનારા અને લોકશાહી ભાવનાને મજબૂત કરવા માટે કામ કરનારા લોકોને શ્રદ્ધાંજલિ આપી
પ્રધાનમંત્રી શ્રી નરેન્દ્ર મોદીએ કહ્યું છે કે લોકશાહીના કાળા દિવસો આપણું બંધારણ જે મૂલ્યો ઉજવે છે તેની તદ્દન વિરુદ્ધ હતા.
પ્રધાનમંત્રીએ કટોકટી લાદવાની વર્ષગાંઠ પર ટ્વીટ કર્યું:
"હું તે તમામ હિંમતવાન લોકોને શ્રદ્ધાંજલિ આપું છું જેમણે કટોકટીનો પ્રતિકાર કર્યો અને આપણી લોકશાહી ભાવનાને મજબૂત કરવા માટે કામ કર્યું. #DarkDaysOfEmergency એ આપણા ઇતિહાસમાં એક અવિસ્મરણીય સમયગાળો છે, જે આપણું બંધારણ ઉજવે છે તે મૂલ્યોની તદ્દન વિરુદ્ધ છે."
YP/GP/NP
સોશિયલ મીડિયા પર અમને ફોલો કરો : @PIBAhmedabad /pibahmedabad1964 /pibahmedabad pibahmedabad1964[at]gmail[dot]com
(
પ્રધાનમંત્રીનું કાર્યાલય
CWG 2022માં પુરુષોની 10,000 મીટર રેસ વોકમાં બ્રોન્ઝ મેડલ જીતવા બદલ પીએમએ સંદીપ કુમારને અભિનંદન આપ્યા
પ્રધાનમંત્રી શ્રી નરેન્દ્ર મોદીએ સંદીપ કુમારને કોમનવેલ્થ ગેમ્સ, 2022માં પુરુષોની 10,000 મીટર રેસ વોકમાં બ્રોન્ઝ મેડલ જીતવા બદલ અભિનંદન પાઠવ્યા છે.
પ્રધાનમંત્રી શ્રીએ ટ્વીટ કર્યું;
“બર્મિંગહામ ગેમ્સમાં આપણી રેસ વૉકિંગ ટુકડીની શ્રેષ્ઠતા જોઈને આનંદ થયો. 10,000 મીટર ઈવેન્ટમાં બ્રોન્ઝ મેડલ જીતવા બદલ સંદીપ કુમારને અભિનંદન. તેમના આગામી પ્રયાસો માટે તેમને ખૂબ ખૂબ શુભેચ્છાઓ. #Cheer4India"
SD/GP/JD
સોશિયલ મીડિયા પર અમને ફોલો કરો : @PIBAhmedabad /pibahmedabad1964 /pibahmedabad pibahmedabad1964[at]gmail[dot]com
(
ઇલેક્ટ્રોનિક્સ તથા સૂચના પ્રોદ્યોગિકી મંત્રી
કેબિનેટે IT હાર્ડવેર માટે પ્રોડક્શન લિંક્ડ ઇન્સેન્ટિવ સ્કીમ – 2.0ને મંજૂરી આપી
માનનીય પ્રધાનમંત્રી શ્રી નરેન્દ્ર મોદીની અધ્યક્ષતામાં કેન્દ્રીય મંત્રીમંડળે આજે IT હાર્ડવેર માટે ઉત્પાદન લિંક્ડ ઇન્સેન્ટિવ સ્કીમ 2.0ને મંજૂરી આપી જેનો બજેટરી ખર્ચ રૂ. 17,000 કરોડ છે.
સંદર્ભ:
ભારતમાં ઈલેક્ટ્રોનિક્સ મેન્યુફેક્ચરિંગમાં છેલ્લા 8 વર્ષમાં 17% CAGR સાથે સતત વૃદ્ધિ જોવા મળી છે. આ વર્ષે તેણે ઉત્પાદનમાં મુખ્ય માપદંડ પાર કર્યો - 105 બિલિયન યુએસડી 
ભારત મોબાઈલ ફોનનું વિશ્વનું બીજું સૌથી મોટું ઉત્પાદક બન્યું છે. મોબાઈલ ફોનની નિકાસ આ વર્ષે 11 અબજ USD નો મોટો સીમાચિહ્ન પાર કરી ગઈ છે.
વૈશ્વિક ઈલેક્ટ્રોનિક્સ મેન્યુફેક્ચરિંગ ઈકોસિસ્ટમ ભારતમાં આવી રહી છે અને ભારત એક મોટા ઈલેક્ટ્રોનિક્સ ઉત્પાદન દેશ તરીકે ઉભરી રહ્યું છે.
મોબાઈલ ફોન માટે પ્રોડક્શન લિંક્ડ ઈન્સેન્ટિવ સ્કીમ ની સફળતાના આધારે કેન્દ્રીય કેબિનેટે આજે આઈટી હાર્ડવેર માટે PLI સ્કીમ 2.0ને મંજૂરી આપી છે.
મુખ્ય લક્ષણો:
IT હાર્ડવેર માટે PLI સ્કીમ 2.0 લેપટોપ, ટેબલેટ, ઓલ-ઇન-વન પીસી, સર્વર્સ અને અલ્ટ્રા સ્મોલ ફોર્મ ફેક્ટર ઉપકરણોને આવરી લે છે.
યોજનાનો અંદાજપત્રીય ખર્ચ રૂ. 17,000 કરોડ છે
આ યોજનાનો કાર્યકાળ 6 વર્ષનો છે
અપેક્ષિત વધારાનું ઉત્પાદન રૂ. 3.35 લાખ કરોડ
અપેક્ષિત વધારાનું રોકાણ રૂ. 2,430 કરોડ
અપેક્ષિત વધારાની સીધી રોજગાર 75,000 છે
મહત્વ:
ભારત તમામ વૈશ્વિક કંપનીઓ માટે વિશ્વસનીય સપ્લાય ચેઈન પાર્ટનર તરીકે ઉભરી રહ્યું છે. મોટી IT હાર્ડવેર કંપનીઓએ ભારતમાં મેન્યુફેક્ચરિંગ ફેસિલિટી સ્થાપવામાં ઊંડો રસ દાખવ્યો છે. દેશમાં સારી માંગ ધરાવતા મજબૂત IT સેવાઓ ઉદ્યોગ દ્વારા આને વધુ સમર્થન મળે છે.
મોટાભાગની મોટી કંપનીઓ ભારતમાં સ્થિત સુવિધામાંથી સ્થાનિક બજારોને ભારતમાં સપ્લાય કરવા તેમજ ભારતને નિકાસ હબ બનાવવા માંગે છે.
YP/GP/JD
(Visitor Counter : 124
પ્રધાનમંત્રીનું કાર્યાલય
પ્રધાનમંત્રીએ તમિલનાડુ બસ દુર્ઘટનામાં થયેલી જાનહાનિ પર શોક વ્યક્ત કર્યો
પ્રધાનમંત્રી શ્રી નરેન્દ્ર મોદીએ તમિલનાડુના નીલગ્રીસ જિલ્લામાં બસ દુર્ઘટનામાં થયેલી જાનહાનિ પ્રત્યે શોક વ્યક્ત કર્યો હતો અને કહ્યું હતું કે તેમના વિચારો અને પ્રાર્થના શોકગ્રસ્ત પરિવારો સાથે છે.
પ્રધાનમંત્રીએ PMNRF તરફથી દરેક મૃતકના નજીકના સંબંધીઓને 2 લાખ અને ઘાયલોને 50,000 રૂ.ની એક્સ-ગ્રેશિયાની જાહેરાત કરી છે.
પ્રધાનમંત્રી કાર્યાલયે ટ્વીટ કર્યું:
"તમિલનાડુના નીલગિરિસ જિલ્લામાં કુન્નુર પાસે બસ અકસ્માતમાં થયેલી જાનહાનિથી દુઃખી છું. મારા વિચારો શોકગ્રસ્ત પરિવારો સાથે છે. હું પ્રાર્થના કરું છું કે ઘાયલો જલ્દી સ્વસ્થ થઈ જાય. PMNRF તરફથી રૂ. 2 લાખની એક્સ-ગ્રેશિયા દરેક મૃતકના નજીકના સંબંધીઓને આપવામાં આવશે. ઘાયલોને 50,000 રૂપિયા આપવામાં આવશે: PM @narendramodi"
CB/GP/NP
સોશિયલ મીડિયા પર અમને ફોલો કરો : @PIBAhmedabad /pibahmedabad1964 /pibahmedabad pibahmedabad1964[at]gmail[dot]com
(
પ્રધાનમંત્રીનું કાર્યાલય
પ્રધાનમંત્રીએ કોવિડ રસીકરણના 100% પ્રથમ ડોઝ માટે દેવભૂમિના લોકોને અભિનંદન પાઠવ્યા
પ્રધાનમંત્રી શ્રી નરેન્દ્ર મોદીએ 18+ વયજૂથના લોકો માટે કોવિડ -19 રસીકરણના 100% પ્રથમ ડોઝ માટે દેવભૂમિના લોકોને અભિનંદન પાઠવ્યા છે. પ્રધાનમંત્રીએ એમ પણ કહ્યું કે ઉત્તરાખંડની આ સિદ્ધિ દેશની કોવિડ -19 સામેની લડાઈમાં ખૂબ મહત્વની છે.
ઉત્તરાખંડના મુખ્યમંત્રી શ્રી પુષ્કર સિંહ ધામીના ટ્વીટના જવાબમાં પ્રધાનમંત્રીએ કહ્યું;
"દેવભૂમિના લોકોને ખૂબ ખૂબ અભિનંદન. કોવિડ સામે દેશની લડાઈમાં ઉત્તરાખંડની આ સિદ્ધિ ખૂબ મહત્વની છે. મને વિશ્વાસ છે કે આપણું રસીકરણ અભિયાન વૈશ્વિક મહામારી સામે લડવામાં સૌથી અસરકારક સાબિત થશે અને જેમાં લોકોની ભાગીદારી મહત્વપૂર્ણ છે."
SD/GP/BT
સોશિયલ મીડિયા પર અમને ફોલો કરો : @PIBAhmedabad /pibahmedabad1964 /pibahmedabad pibahmedabad1964[at]gmail[dot]com
(
પ્રધાનમંત્રીનું કાર્યાલય
પ્રધાનમંત્રી શ્રી શ્રેથા થવિસિનને થાઈલેન્ડના પ્રધાનમંત્રી તરીકે ચૂંટવા બદલ અભિનંદન પાઠવ્યા
પ્રધાનમંત્રી શ્રી નરેન્દ્ર મોદીએ શ્રી શ્રેથા થવિસિનને થાઈલેન્ડના પ્રધાનમંત્રી તરીકે ચૂંટવા બદલ અભિનંદન પાઠવ્યા છે.
એક X પોસ્ટમાં, પ્રધાનમંત્રીએ કહ્યું;
“થાઇલેન્ડના પ્રધાનમંત્રી તરીકે તમારી ચૂંટણી પર @થાવિસિનને હાર્દિક અભિનંદન. હું ભારત-થાઈલેન્ડ દ્વિપક્ષીય સંબંધોને ઉચ્ચ સ્તરે લઈ જવા માટે તમારી સાથે મળીને કામ કરવા આતુર છું.
CB/GP/NP
સોશિયલ મીડિયા પર અમને ફોલો કરો : @PIBAhmedabad /pibahmedabad1964 /pibahmedabad pibahmedabad1964[at]gmail[dot]com
(
પ્રધાનમંત્રીનું કાર્યાલય
પ્રધાનમંત્રીએ ઔરંગાબાદ રેલવે અકસ્માતમાં લોકોના મૃત્યુ પર દુઃખ પ્રકટ કર્યું
પ્રધાનમંત્રી શ્રી નરેન્દ્ર મોદીએ મહારાષ્ટ્રમાં ઔરંગાબાદમાં રેલવે અકસ્માતમાં લોકોના મૃત્યુ પર દુઃખ અને શોકની લાગણી વ્યક્ત કરી છે.
પ્રધાનમંત્રીએ જણાવ્યું હતું કે, “મહારાષ્ટ્રના ઔરંગાબાદમાં રેલવે દુર્ઘટનાના કારણે લોકોના મૃત્યુથી દુઃખી છું. મેં રેલવે મંત્રી શ્રી પિયૂષ ગોયલ સાથે વાત કરી છે અને તેઓ સ્થિતિ પર બારીક નજર રાખી રહ્યાં છે. તમામ મદદ પ્રદાન કરવામાં આવે છે.”
SD/GP
(
પ્રધાનમંત્રીનું કાર્યાલય
પ્રધાનમંત્રીએ શ્રી ગુરુ તેગ બહાદુર જીને તેમના શહીદી દિવસ નિમિત્તે શ્રદ્ધાંજલિ અર્પી
પ્રધાનમંત્રી શ્રી નરેન્દ્ર મોદીએ શ્રી ગુરુ તેગ બહાદુર જીને તેમના શહીદી દિવસ નિમિત્તે શ્રદ્ધાંજલિ અર્પણ કરી છે.
એક ટવીટમાં પ્રધાનમંત્રીએ કહ્યું કે, "શ્રી ગુરુ તેગ બહાદુર જીનું જીવન હિંમત અને કરુણા દર્શાવે છે.
તેમના શહીદી દિવસ નિમિત્તે હું મહાન શ્રી ગુરુ તેગ બહાદુર જીને નમન કરું છું અને ન્યાયપૂર્ણ અને સમાવિષ્ટ સમાજ માટે તેમની દ્રષ્ટિને યાદ કરું છું."
Sri Guru Tegh Bahadur Ji’s life epitomised courage and compassion.
On his Shaheedi Diwas, I bow to the great Sri Guru Tegh Bahadur Ji and recall his vision for a just and inclusive society.
— Narendra Modi  December 19, 2020
SD/GP/BT
(
વિજ્ઞાન અને ટેકનોલોજી મંત્રાલય
મહિલા 2022 માટે પ્રતિષ્ઠિત નેશનલ ટેક એક્સેલન્સ એવોર્ડ માટે ભારતીય મહિલા વૈજ્ઞાનિકો અને ઉદ્યોગસાહસિકો પાસેથી અરજીઓ મંગાવવામાં આવી
ભારતીય મહિલા વૈજ્ઞાનિકો અને ઉદ્યોગસાહસિકો પાસેથી પ્રતિષ્ઠિત ઈન્ડિયા નેશનલ ટેક એક્સેલન્સ એવોર્ડ ફોર વુમન 2022 થી સન્માનિત કરવા, પ્રચલિત થવા, પ્રભાવ પેદા કરવા અને ભાવિ યુવા છોકરીઓ માટે પ્રેરણાની વાર્તાઓ લખવા માટે પસંદગી માટે અરજીઓ મંગાવવામાં આવી છે.
આઝાદી કા અમૃત મહોત્સવના વિશેષ અવસર પર, વિજ્ઞાન અને ટેકનોલોજી વિભાગની વૈધાનિક સંસ્થા, ટેકનોલોજી વિકાસ બોર્ડે નવીન સ્વદેશી તકનીકોના વ્યાપારીકરણમાં મહિલા વૈજ્ઞાનિકો અને ઉદ્યમીઓના ઉત્કૃષ્ટ યોગદાનને સન્માનિત કરવા એવોર્ડની સ્થાપના કરી છે. આ પુરસ્કારો 8મી માર્ચ, 2022ના રોજ આંતરરાષ્ટ્રીય મહિલા દિવસ પર આપવામાં આવશે.
આ પુરસ્કારોને અનુવાદ સંશોધનમાં શ્રેષ્ઠતા માટે નેશનલ વુમન સાયન્ટિસ્ટ એવોર્ડ અને નેશનલ વુમન આંત્રપ્રિન્યોર એવોર્ડ એમ બે શ્રેણી હેઠળ વર્ગીકૃત કરવામાં આવ્યા છે. બંને પુરસ્કારો વરિષ્ઠ  અને યંગ ની બે અલગ-અલગ પેટા શ્રેણીઓમાં આપવામાં આવશે. પુરસ્કાર મેળવનારને અનુક્રમે વરિષ્ઠ અને યુવાન માટે ₹3 લાખ અને ₹1 લાખનો રોકડ પુરસ્કાર મળશે અને દરેક કેટેગરીમાં એવોર્ડની સંખ્યા બે હશે.
વિજ્ઞાન અને ટેક્નોલોજી અને ઉદ્યોગસાહસિકતામાં ભારતીય મહિલાઓનું યોગદાન અનુકરણીય રહ્યું છે, અને તેઓએ સાબિત કર્યું છે કે તેઓ વ્યવસાયો ધરાવી શકે છે, તેઓ ઉદ્યોગસાહસિક ક્ષેત્રમાં પારંગત અને સફળ છે તે બતાવવા માટે અથાક મહેનત કરી શકે છે. ગ્રામીણ ભારતમાં પણ, મહિલા ઉદ્યોગસાહસિકોએ તેમનો માર્ગ બનાવ્યો છે અને વિવિધ ક્ષેત્રોમાં આગેવાનો તરીકે ઉભરી છે, જે સાબિત કરે છે કે તેઓ ભવિષ્યની પેઢીઓ માટે સક્ષમ માર્ગદર્શક છે.
તમામ ક્ષેત્રોમાં મહિલાઓ દ્વારા આપવામાં આવેલ યોગદાન સદીઓથી સ્પષ્ટ છે, વિજ્ઞાન અને ટેક્નોલોજી સૌથી વધુ ફાયદાકારક છે. ગણિતશાસ્ત્રી અને જ્યોતિષી લીલાવતી જેવી સ્ત્રીઓ; જાનકી અમ્મલ, 1977માં પદ્મશ્રી એવોર્ડ મેળવનાર પ્રથમ ભારતીય વૈજ્ઞાનિક; કાદમ્બિની ગાંગુલી, પશ્ચિમી દવામાં તાલીમ મેળવનાર દક્ષિણ એશિયાના પ્રથમ મહિલા ચિકિત્સકોમાંના એક; અન્ના મણિ, એક ભારતીય ભૌતિકશાસ્ત્રી, અને હવામાનશાસ્ત્રી, ભારતીય હવામાન વિભાગના ભૂતપૂર્વ DDG પણ; ઇન્દિરા હિન્દુજા, ટેસ્ટ ટ્યુબ બેબીને જન્મ આપનાર પ્રથમ ભારતીય મહિલા; બાયોકોન લિમિટેડના ચેરમેન અને મેનેજિંગ ડિરેક્ટર કિરણ મઝુમદાર શૉ, અવકાશમાં પ્રથમ ભારતીય મહિલા કલ્પના ચાવલા, DSTનું નેતૃત્વ કરનાર પ્રથમ મહિલા સચિવ ડૉ. રેણુ સ્વરૂપ અને ONGCના પ્રથમ મહિલા CMD ડૉ. અલકા મિત્તલે ક્ષેત્રોમાં નોંધપાત્ર યોગદાન આપ્યું છે. જેમ કે એરોસ્પેસ, મેડિકલ સાયન્સ, બાયોટેક્નોલોજી, હવામાનશાસ્ત્ર, અને અન્ય ઘણા, તેઓએ તેને સમયાંતરે સાબિત કર્યું છે, અને ફરીથી, તે તક અને જ્ઞાન અને સંસાધનોની ઍક્સેસ તમામ તફાવત લાવી શકે છે.
ભારત સરકાર બેટી બચાવો, બેટી પઢાવો, “કિરણ” , “GATI” - જેન્ડર એડવાન્સમેન્ટ ફોર ટ્રાન્સફોર્મિંગ સંસ્થાઓ જેવી વિવિધ યોજનાઓ અને પહેલો દ્વારા વિજ્ઞાન અને ટેકનોલોજીમાં મહિલા સશક્તિકરણ પર સતત ધ્યાન કેન્દ્રિત કરી રહી છે. અને અન્ય ઘણી મહિલા વૈજ્ઞાનિક યોજનાઓ. આ તમામનો ઉદ્દેશ્ય ભારતીય મહિલાઓની પ્રતિભાને ટેકો આપવાનો છે અને વિજ્ઞાન અને ટેકનોલોજી વિભાગે વિજ્ઞાનમાં પ્રતિભાશાળી મહિલાઓને ટેકો આપવામાં મુખ્ય ભૂમિકા ભજવી છે.
અરજી કરવા માટે, રસ ધરાવતા ઉમેદવારો www.tdb.gov.in ની મુલાકાત લઈ શકે છે
અરજી કરવાની છેલ્લી તારીખ- 15મી ફેબ્રુઆરી 2022 સાંજે 5:00 વાગ્યા સુધીમાં
SD/GP/MR
સોશિયલ મીડિયા પર અમને ફોલો કરો : @PIBAhmedabad /pibahmedabad1964 /pibahmedabad pibahmedabad1964[at]gmail[dot]com
(Visitor Counter : 479
મંત્રીમંડળ
મંત્રીમંડળે તમાકુ પેદાશોના ગેરકાયદે વેપારને અટકાવવા તમાકુ નિયંત્રણ પર WHO ફ્રેમવર્ક કન્વેન્શન હેઠળના પ્રોટોકોલમાં પ્રવેશને મંજુરી આપી
પ્રધાનમંત્રી શ્રી નરેન્દ્ર મોદીની અધ્યક્ષતામાં મળેલા મંત્રીમંડળે તમાકુ પેદાશોના ગેરકાયદે વેપારને અટકાવવા તમાકુ નિયંત્રણ પર WHO ફ્રેમવર્ક કન્વેન્શન હેઠળના પ્રોટોકોલમાં પ્રવેશને મંજુરી આપી હતી. જેમાં તમાકુ નિયંત્રણ પરના વર્લ્ડ હેલ્થ ઓર્ગેનાઇઝેશન ફ્રેમવર્ક કન્વેન્શન ના આર્ટીકલ 15 હેઠળ સ્વીકારાયેલા તમાકુના ચાવવાના અને ધુમાડાવાળા કે ધુમાડા રહિત એમ બંને સ્વરૂપોનો સમાવેશ થાય છે. ભારત આ WHO FCTCમાં એક પક્ષ છે.
વિગતો :
આ પ્રોટોકોલનો અમલ કરવો તે તમામ પક્ષોનું કર્તવ્ય છે. તે મુજબ આ બાબતને અંકુશમાં લેવા માટે તેમાં સામેલ તમામ ઘટકોને પક્ષકારોએ સ્વિકારવાના હોય છે. જેમ કે તમાકુની પેદાશોના ઉત્પાદકોને પરવાના આપવા અને તમાકુની પેદાશોના ઉત્પાદન માટેની મશીનરી, ઉત્પાદનમાં સામેલ તમામ સામે ચાંપતી નજર રાખવી, તેમનો ટ્રેક રાખવો, રેકોર્ડ નોંધવા તથા સુરક્ષાનો સમાવેશ થાય છે. આ ઉપરાંત ઇ-કોમર્સ, ફ્રી ટ્રેડ ઝોન્સ અને ડ્યુટી ફ્રી વેચાણ સાથે સંકળાયેલા સામે પગલાં ભરવાનો પણ સમાવેશ થાય છે.
પ્રોટોકોલની યાદીમાં ગુનો, એન્ફોર્સમેન્ટ માટેના પગલાં જેવા કે જપ્તી અને જપ્ત કરાયેલા માલના નિકાલનો સમાવેશ થાય છે. આ ઉપરાંત તેમણે માહિતીની આપ-લે માટે આંતરરાષ્ટ્રીય સહકાર, ગુપ્તતા જાળવણી, તાલીમ, ટેકનિકલ સહાય અને સાયન્ટિફિક અને ટેકનિકલ તથા ટેકનોલોજીકલ બાબતોમાં સહકારની પણ હાકલ કરી છે.
અસર :
મજબૂત કાયદા મારફતે તમાકુની પેદાશોમાં ગેરકાયદે વેપારને નાબુદ કરવાથી તમાકુ પરના વ્યાપક અંકુશને મજબૂત બનાવવામાં મદદ મળશે અને તેમ થતાં તમાકુના સેવનમાં ઘટાડો થશે જેને પરિણામે તમાકુથી થતા રોગોમાં ઘટાડો થશે અને તમાકુ સાથે સંકળાયેલા મૃત્યુમાં પણ ઘટાડો થશે.
આ પ્રકારની સંધિથી તમાકુના દૂષણ સામે પગલા લેવાનો વિકલ્પ મળવાની સાથે જાહેર આરોગ્યને મહદઅંશે અસર કરતી પ્રણાલિ દૂર થશે. તમાકુ સામેના અંકુશમાં હંમેશાં અગ્રેસર રહેલું ભારત આ ગેરકાયદે વેપારને અંકુશમાં રાખવા વર્લ્ડ કસ્ટમ ઓર્ગેનાઇઝેશન સહિત વિવિધ આંતરરાષ્ટ્રીય સંગઠનોને મદદરૂપ થશે.
તમાકુની પેદાશના ગેરકાયદે વેપારને નાબુદ કરવા માટેના આ કાનૂન તમાકુની વિરુદ્ધમાં વૈશ્વિક ચળવળમાં સિમાચિહ્નરૂપ બની જશે અને જાહેર આરોગ્ય માટેનુ કાનૂની શસ્ત્ર પણ બની રહશે. તમાકુની પેદાશોના ગેરકાયદે વેપારનો સામનો કરવા માટે તથા અંતે તેને કાયમ માટે નાબૂદ કરવા માટે આ એક વ્યાપર શસ્ત્ર છે અને તેનાથી આંતરરાષ્ટ્રીય આરોગ્ય સહકારના ક્ષેત્રે કાનૂની રીતે મજબૂતી પ્રદાન થશે.
પૂર્વભૂમિકા :
ડબલ્યુએચઓ ફ્રેમવર્ક કન્વેન્શન ઓન ટોબેકો કન્ટ્રોલ  એ વર્લ્ડ હેલ્થ ઓર્ગેનાઇઝેશન અંતર્ગત જાહેર સ્વાસ્થ્ય અંગે ચર્ચા કરતી પ્રથમ આંતરરાષ્ટ્રીય સંધિ છે. એફસીટીસીનો ઉદ્દેશ્ય રાષ્ટ્રીય, સ્થાનિક અને વૈશ્વિક સ્તરે તમાકુની માંગ અને તેના પુરવઠાને નિયંત્રિત કરવા માટેનું માળખું પૂરું પાડવાનો છે.
તમાકુના પુરવઠાને ઘટાડવાની મુખ્ય ચાવી WHO FCTCની કલમ 15માં રહેલી છે જે તમાકુના ગેરકાયદેસર વેપાર અને ઉત્પાદનોના તમામ સ્વરૂપોને નાબૂદ કરવાની યોજના ધરાવે છે જેમાં દાણચોરી અને ગેરકાયેદસર ઉત્પાદનનો સમાવેશ થાય છે. એફસીટીસીની ગવર્નિંગ સંસ્થા કોન્ફરન્સ ઓફ પાર્ટીઝ  દ્વારા આ પ્રોટોકોલ વિકસાવવામાં અને સ્વીકારવામાં આવ્યો છે. આ પ્રોટોકોલ 10 વિભાગ અને 47 આર્ટિકલમાં વહેંચાયેલો છે.
NP/J.Khunt/GP/RP
(Visitor Counter : 87
ગૃહ મંત્રાલય
કેન્દ્રીય ગૃહ મંત્રી શ્રી અમિત શાહે સ્વર્ગસ્થ કેન્દ્રીય મંત્રી શ્રી રામવિલાસના નિવાસસ્થાનની આજે મુલાકાત લીધી અને દિવંગત નેતાને અંતિમ શ્રદ્ધાંજલિ અર્પી.
કેન્દ્રીય ગૃહ મંત્રીએ કહ્યું કે પાસવાન જી હંમેશાં સૌમ્ય વર્તન ધરાવતા અને લોકકલ્યાણથી સંબંધિત તેમના કાર્યો માટે યાદ રહેશે
કેન્દ્રીય ગૃહ મંત્રી શ્રી અમિત શાહે સ્વર્ગસ્થ કેન્દ્રીય મંત્રી શ્રી રામવિલાસના નિવાસસ્થાનની આજે મુલાકાત લીધી અને દિવંગત નેતાને અંતિમ શ્રદ્ધાંજલિ અર્પી હતી.
શ્રી અમિત શાહે સ્વર્ગસ્થ કેન્દ્રીય મંત્રીના નિવાસસ્થાનની મુલાકાત પછી એક ટવીટમાં જણાવ્યું હતું કે, “અમારા વરિષ્ઠ કેન્દ્રીય મંત્રી શ્રી રામવિલાસ પાસવાન જીને શ્રદ્ધાંજલિ અર્પણ કરી. પાસવાન જી હંમેશાં સૌમ્ય વર્તન ધરાવતા અને લોકકલ્યાણથી સંબંધિત તેમના કાર્યો માટે યાદ રહેશે. ભગવાનની કૃપા તેમના પર રહે અને તેમના પરિવારને આ દુઃખ સહન કરવાની શક્તિ મળે.”
SD/GP/BT
(Visitor Counter : 95
સંસ્કૃતિ મંત્રાલય
કેન્દ્રીય સંસ્કૃતિ તેમજ પર્યટન રાજ્યમંત્રી  ડૉ. મહેશ શર્માએ રાષ્ટ્રીય સંગ્રહાલયમાં સ્વચ્છ ભારત એપનો શુભારંભ કર્યો
નવી દિલ્હી, 24-05-2017
કેન્દ્રીય સાંસ્કૃતિક તેમજ પર્યટન રાજ્યમંત્રી  ડૉ. મહેશ શર્માએ રાષ્ટ્રીય સંગ્રહાલયમાં ગઈકાલે ‘સ્વચ્છ ભારત એપ’નો શુભારંભ કર્યો. સ્વચ્છ ભારતની એપનો મુખ્ય ઉદ્દેશ લોકોને સ્વચ્છ ભારત અભિયાનમાં ભાગીદારી કરવા માટે પ્રોત્સાહિત કરવાનો છે.
વર્તમાનમાં આ એપ એન્ડ્રોઈડ મોબાઈલ ફોન માટે ઉપલબ્ધ છે, જેને ગુગલ પ્લે સ્ટોરથી ડાઉન લોડ કરી શકાય છે. જ્યારે તમે કોઈપણ સ્મારક અથવા સંગ્રાહલયની નજીક હો તો તમને સ્વચ્છ અભિયાનના સંબંધમાં સંદેશો પ્રાપ્ત થશે અને એ આપને વર્તમાન કચરા – ગંદકીના રિપોર્ટ માટે કહેશે. તમારે માત્ર પોતાના મોબાઈલ ઉપકરણના બ્લૂટૂથનો ઉપયોગ કરવાનો છે. જો આપના ફોનમાં આ એપ ના હોય તો પણ સ્વચ્છ ભારત અભિયાનની બાબતમાં ગૂગલ દ્વારા આપને સંદેશો અપાશે અને એપ લાગુ કરવા માટે લિંક અપાશે. એકવાર એપનો ઉપયોગ કર્યા પછી એ આપને કચરાનો ફોટો પાડવા, સંદેશો લખવા અને તેને મોકલવા માટે જણાવશે. આ સંદેશો સંબંધિત અધિકારીઓને મોકલાશે.
આ એપની દેખરેખ સાંસ્કૃતિક મંત્રાલય દ્વારા કરાશે અને આ નાગરિકોમાં સ્વચ્છતાના મહત્વ પ્રત્યે જાગૃતિ લાવવામાં મહત્વની ભૂમિકા નિભાવશે.
AP/J.Khunt/GP
(Visitor Counter : 105
PIB Headquarters
કોવિડ-19 અંગે PIBનું બુલેટિન
- રાષ્ટ્રવ્યાપી રસીકરણ અભિયાન અંતર્ગત અત્યાર સુધી 180.19 કરોડ રસીના ડોઝ આપવામાં આવ્યા
- ભારતમાં સક્રિય કેસનું ભારણ 36,168 થયું
- સક્રિય કેસનું ભારણ હાલમાં 0.08% છે
- સાજા થવાનો દર હાલમાં 98.72% નોંધાયો
- છેલ્લા 24 કલાકમાં 4,377 દર્દીઓ સાજા થયા, કુલ વધીને 4,24,41,449 દર્દીઓ સાજા થયા
- છેલ્લા 24 કલાકમાં ભારતમાં 2,503 નવા કેસ નોંધાયા
- દૈનિક પોઝિટિવીટી દર 0.47% પહોંચ્યો
- સાપ્તાહિક પોઝિટિવીટી દર હાલમાં 0.47% છે
- કુલ 77.90 કરોડ પરીક્ષણો કરવામાં આવ્યા, છેલ્લા ચોવિસ કલાકમાં 5,32,232 ટેસ્ટ કરાયા
#Unite2FightCorona #IndiaFightsCorona
PRESS INFORMATION BUREAU
MINISTRY OF INFORMATION & BROADCASTING
GOVERNMENT OF INDIA
પ્રધાનમંત્રીનું કાર્યાલય
પ્રધાનમંત્રીએ ભગવાન પરશુરામ જયંતીના અવસર પર શુભેચ્છા પાઠવી
પ્રધાનમંત્રી શ્રી નરેન્દ્ર મોદીએ ભગવાન પરશુરામ જયંતી નિમિત્તે નાગરિકોને શુભેચ્છા પાઠવી છે.
પ્રધાનમંત્રી ટ્વીટ કર્યું:
“ભગવાન પરશુરામ જયંતીની આપ સૌને હાર્દિક શુભકામનાઓ. હું ઈચ્છું છું કે તેમની કૃપાથી દરેકનું જીવન હિંમત, વિદ્યા અને વિવેકથી ભરેલું હોય.
YP/GP/NP
સોશિયલ મીડિયા પર અમને ફોલો કરો : @PIBAhmedabad /pibahmedabad1964 /pibahmedabad pibahmedabad1964[at]gmail[dot]com
(
ગૃહ મંત્રાલય
પ્રજાસત્તાક દિવસ, 2022ના અવસરે શૌર્ય મેડલ/સેવા મેડલના પુરસ્કાર
પ્રજાસત્તાક દિવસ-2022ના અવસર પર કુલ 939 પોલીસ કર્મચારીઓને મેડલ એનાયત કરવામાં આવ્યા છે. વિભાજન નીચે મુજબ છે:
શૌર્ય ચંદ્રકો
|
|
ચંદ્રકોના નામ
|
|
એનાયત ચંદ્રકોની સંખ્યા
|
|
પોલીસ મેડલ ફોર ગેલેન્ટ્રી 
|
|
189
શૌર્ય ચંદ્રકો
|
|
ચંદ્રકોના નામ
|
|
એનાયત ચંદ્રકોની સંખ્યા
|
|
વિશિષ્ટ સેવા માટે રાષ્ટ્રપતિ પોલીસ મેડલ 
|
|
88
|
|
મેરીટોરીયસ સર્વિસ માટે પોલીસ મેડલ 
|
|
662
મોટાભાગના 189 વીરતા પુરસ્કારો પૈકી, 134 જવાનોને જમ્મુ અને કાશ્મીર ક્ષેત્રમાં તેમની બહાદુરીની કામગીરી માટે પુરસ્કાર આપવામાં આવે છે. ડાબેરી ચરમપંથી પ્રભાવિત વિસ્તારોમાં તેમની બહાદુરીભરી કાર્યવાહી માટે 47 કર્મચારીઓ અને ઉત્તર-પૂર્વ પ્રદેશમાં 01 વ્યક્તિને તેમની બહાદુરીપૂર્ણ કાર્યવાહી માટે પુરસ્કાર. વીરતા પુરસ્કાર મેળવનાર 115 જવાનોમાં J&K પોલીસના, 30 CRPF, 03 ITBP, 02 BSF, 03 SSB, 03 છત્તીસગઢ પોલીસ, 09 ઓડિશા પોલીસ અને 07 મહારાષ્ટ્ર પોલીસ અને બાકીના અન્ય રાજ્યો/યુટીમાંથી છે..
પુરસ્કારોની યાદીની વિગતો નીચે પ્રમાણે જોડાયેલ છે:
|
|
અ.નં
|
|
વિષય
|
|
વ્યક્તિઓની સંખ્યા
|
|
યાદી
|
|
1.
|
|
પોલીસ મેડલ ફોર ગેલેન્ટ્રી 
|
|
189
|
|
List-I
|
|
2.
|
|
વિશિષ્ટ સેવા માટે રાષ્ટ્રપતિ પોલીસ મેડલ
|
|
88
|
|
List-II
|
|
3.
|
|
મેરીટોરીયસ સર્વિસ માટે પોલીસ મેડલ
|
|
662
|
|
List-III
|
|
4.
|
|
પોલીસ કર્મચારીઓને મેડલ એનાયત કરનારાઓની રાજ્ય મુજબ/દળ મુજબની યાદી
|
|
As per List
|
|
List-IV
યાદી-I જોવા માટે અહીં ક્લિક કરો
યાદી-II જોવા માટે અહીં ક્લિક કરો
યાદી-III જોવા માટે અહીં ક્લિક કરો
યાદી-IV જોવા માટે અહીં ક્લિક કરો
SD/GP/MR
સોશિયલ મીડિયા પર અમને ફોલો કરો : @PIBAhmedabad /pibahmedabad1964 /pibahmedabad pibahmedabad1964[at]gmail[dot]com
(Visitor Counter : 190
પ્રધાનમંત્રીનું કાર્યાલય
પ્રધાનમંત્રીએ શ્રી મોતીલાલ વોરાજીના અવસાન અંગે શોક વ્યક્ત કર્યો
પ્રધાનમંત્રી શ્રી નરેન્દ્ર મોદીએ શ્રી મોતીલાલ વોરાજીના અવસાન અંગે શોક વ્યક્ત કર્યો છે.
એક ટવીટમાં પ્રધાનમંત્રીએ કહ્યું, "શ્રી મોતીલાલ વોરાજી કોંગ્રેસના વરિષ્ઠ નેતાઓમાંના એક હતા, જેમણે રાજકીય કારકીર્દિમાં ઘણા વહીવટી અને સંગઠનનો અનુભવ મેળવ્યો, જે દાયકાઓ સુધી વિસ્તરેલો હતો. તેમના અવસાનથી દુઃખ થયું. તેમના પરિવાર અને શુભચિંતકો પ્રત્યે સંવેદના. ઓમ શાંતિ.
SD/GP/BT
(
પ્રધાનમંત્રીનું કાર્યાલય
પ્રધાનમંત્રીએ રથયાત્રાના પ્રસંગે લોકોને શુભેચ્છાઓ પાઠવી
પ્રધાનમંત્રી શ્રી નરેન્દ્ર મોદીએ રથયાત્રાના પ્રસંગે લોકોને શુભેચ્છા પાઠવી છે.
એક ટવીટમાં પ્રધાનમંત્રીએ કહ્યું, "રથયાત્રાના વિશેષ પ્રસંગે સૌને શુભેચ્છાઓ. આપણે ભગવાન જગન્નાથને નમન કરીએ છીએ અને પ્રાર્થના કરીએ છીએ કે તેમના આશીર્વાદથી સૌના જીવનમાં સારું આરોગ્ય અને સમૃદ્ધિ આવે. જય જગન્નાથ!"
SD/GP/BT
સોશિયલ મીડિયા પર અમને ફોલો કરો : @PIBAhmedabad /pibahmedabad1964 /pibahmedabad pibahmedabad1964[at]gmail[dot]com
(